คู่มืออัตลักษณ์และเอกลักษณ์ของโรงเรียน

(School Identity)

โรงเรียนชุมชนบ้านโต้นศรีพิมลวิทยา

ตำบลบ้านโต้น อำเภอพระยืน จังหวัดขอนแก่น

สำนักงานเขตพื้นที่การศึกษาประถมศึกษาขอนแก่น เขต 1

ประกาศโรงเรียนชุมชนบ้านโต้นศรีพิมลวิทยา

เรื่อง การกำหนดอัตลักษณ์และเอกลักษณ์ของสถานศึกษา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

โดยมีการประกาศใช้กฎกระทรวงว่าด้วยระบบ หลักเกณฑ์และวิธีการประกันคุณภาพการศึกษา
พ.ศ. ๒๕๕๓ ที่ปรับปรุงใหม่ และประกาศกระทรวงศึกษาธิการ เรื่อง ให้ใช้มาตรฐานการศึกษาขั้นพื้นฐาน เพื่อการประกันคุณภาพภายในของสถานศึกษา รวมทั้งนโยบายการปฏิรูปการศึกษาในทศวรรษที่สอง ที่กำหนดเป้าหมายและยุทธศาสตร์อย่างชัดเจนในการพัฒนาคุณภาพคนไทยและการศึกษาไทยในอนาคต โรงเรียน
ชุมชนบ้านโต้นศรีพิมลวิทยาจึงได้จัดทำอัตลักษณ์และเอกลักษณ์ของโรงเรียนขึ้นเพื่อนำ ไปสู่การพัฒนาคุณภาพมาตรฐานการศึกษา

โรงเรียนชุมชนบ้านโต้นศรีพิมลวิทยา มีมติร่วมกันกำหนดให้ “แรกพบนบไหว้” เป็นอัตลักษณ์
ของโรงเรียน และ “โรงเรียนส่งเสริมคุณธรรม” เป็นเอกลักษณ์ของสถานศึกษา

ประกาศ ณ วันที่ ๑๖ พฤษภาคม ๒๕๕๔



 (นายนิตย์ ก้อนคำ)

ประธานคณะกรรมการสถานศึกษาโรงเรียนชุมชนบ้านโต้นศรีพิมลวิทยา

 อัตลักษณ์และเอกลักษณ์โรงเรียนชุมชนบ้านโต้นศรีพิมลวิทยาได้กำหนดขึ้นโดยความร่วมมือของผู้มีส่วนเกี่ยวข้องดังต่อไปนี้

* คณะครูโรงเรียนชุมชนบ้านโต้นศรีพิมลวิทยา
* ตัวแทนสภานักเรียน
* ตัวแทนผู้ปกครองนักเรียน
* คณะกรรมการสถานศึกษาขั้นพื้นฐานโรงเรียน

**อัตลักษณ์ของโรงเรียน**

 จากมติที่ประชุมผู้มีส่วนเกี่ยวข้องของโรงเรียนชุมชนบ้านโต้นศรีพิมลวิทยา เมื่อคราวประชุมครั้งที่ 1/2554 วันที่ 3 พฤษภาคม 2554 ณ ห้องประชุมประชาสามัคคี ที่ประชุมได้พิจารณาจุดเด่น จุดเน้นของโรงเรียน โดยการนำเสนอของสถานศึกษาซึ่งได้นำวิสัยทัศน์ ปรัชญา พันธกิจ และวัตถุประสงค์ รวมทั้งผลการประเมินของสำนักงานรับรองมาตรฐานและประเมินคุณภาพการศึกษา(สมศ.) รอบที่สองที่ได้เขียนสรุปไว้ในบทสรุปสำหรับผู้บริหารตอนหนึ่งว่า *“...................................................................”* ซึ่งชุมชนและผู้เกี่ยวข้องได้เห็นเป็นที่ประจักษ์ว่าผู้เรียนของสถานศึกษาแห่งนี้โดยรวมมีคุณลักษณะเมื่อเจอผู้ใหญ่แล้วจะมีการไหว้ทักทายด้วยความนอบน้อม เพราะนักเรียนได้รับการอบรมจากทั้งบ้านและชุมชนเป็นอย่างดี อีกทั้งที่ตั้งของโรงเรียนอยู่ในพื้นที่เดียวกันกับวัดศรีพิมล ดังนั้นจึงทำให้ผู้เรียนได้ปฏิบัติกิจกรรมในวันสำคัญทางศาสนาต่างๆ อยู่เป็นประจำและอย่างต่อเนื่อง มีกิจกรรมอบรมคุณธรรมจริยธรรมอยู่เป็นประจำ ที่ประชุมจึงมีมติเป็นเอกฉันท์ กำหนดเป็น
อัตลักษณ์ของโรงเรียนว่าโรงเรียนชุมชนบ้านโต้นศรีพิมลวิทยา เป็นสถานศึกษา ที่ผู้เรียน “แรกพบนบไหว้”และกำหนดเอกลักษณ์ของโรงเรียนว่า “โรงเรียนส่งเสริมคุณธรรม” โดยมีตัวชี้วัดที่จะเกิดขึ้นเป็นคุณลักษณะอันพึงประสงค์ติดตัวผู้เรียนทุกคนในแต่ละระดับดังนี้

**เกณฑ์การพิจารณาเชิงคุณภาพด้านอัตลักษณ์**

|  |  |
| --- | --- |
| **เกณฑ์คุณภาพ** | **ตัวชี้วัดความสำเร็จ** |
| ดีเยี่ยม | นักเรียนร้อยละ 90 ผ่านการประเมินอัตลักษณ์ของโรงเรียน |
| ดีมาก | นักเรียนร้อยละ 80 ผ่านการประเมินอัตลักษณ์ของโรงเรียน |
| ดี | นักเรียนร้อยละ 70 ผ่านการประเมินอัตลักษณ์ของโรงเรียน |
| พอใช้ | นักเรียนร้อยละ 60 ผ่านการประเมินอัตลักษณ์ของโรงเรียน |
| ปรับปรุง | นักเรียนร้อยละ 50 ผ่านการประเมินอัตลักษณ์ของโรงเรียน |

**เกณฑ์การพิจารณาเชิงคุณภาพด้านเอกลักษณ์**

|  |  |
| --- | --- |
| **เกณฑ์คุณภาพ** | **ตัวชี้วัดความสำเร็จ** |
| ดีเยี่ยม | นักเรียนร้อยละ 90 ผ่านการประเมินเอกลักษณ์ของโรงเรียน |
| ดีมาก | นักเรียนร้อยละ 80 ผ่านการประเมินเอกลักษณ์ของโรงเรียน |
| ดี | นักเรียนร้อยละ 70 ผ่านการประเมินเอกลักษณ์ของโรงเรียน |
| พอใช้ | นักเรียนร้อยละ 60 ผ่านการประเมินเอกลักษณ์ของโรงเรียน |
| ปรับปรุง | นักเรียนร้อยละ 50 ผ่านการประเมินเอกลักษณ์ของโรงเรียน |

**คำอธิบาย**

 **1. แรกพบนบไหว้** หมายถึง เมื่อเจอหน้ากันครั้งแรก ผู้เรียนมีพฤติกรรมที่แสดงออกทางกาย ที่บ่งบอกถึงการเป็นผู้มีสัมมาคารวะ รู้จักไหว้ ทักทาย มีมารยาท มีสมาธิ มีคุณลักษณะอันพึงประสงค์ตามหลักสูตร

 **2. โรงเรียนส่งเสริมคุณธรรม** หมายถึง โรงเรียนจัดกิจกรรมที่ส่งเสริมให้นักเรียนมีคุณธรรมอย่างเป็นประจำและต่อเนื่อง เช่น การอบรมศีลธรรม การสวดมนต์ทุกเย็นวันศุกร์ การบวชภาคฤดูร้อน การนั่งสมาธิก่อนเข้าเรียน เป็นต้น

**กิจกรรมของสถานศึกษาที่ใช้ขับเคลื่อนคุณลักษณะตามอัตลักษณ์ เอกลักษณ์ ที่กำหนด**

 1. วางแผนจัดทำโครงการการขับเคลื่อนอัตลักษณ์ของสถานศึกษาโดยมอบหมายให้ผู้รับผิดชอบโครงการเป็นผู้รับผิดชอบการดำเนินงาน

 2. ดำเนินการปฐมนิเทศผู้เรียนและผู้ปกครอง ให้ทราบอัตลักษณ์ เอกลักษณ์ ของสถานศึกษาและ
ขอความร่วมมือให้ผู้ปกครองช่วยขับเคลื่อนให้เป็นไปตามคุณลักษณะที่สถานศึกษากำหนด

3. มอบหมายให้คณะครูทุกคนเกิดความตระหนักร่วมมือ ร่วมใจ ช่วยกันชี้แนะ ชี้นำเมื่อเห็นผู้เรียนปฏิบัติไม่ถูกต้อง

4. ปิดประกาศข้อตกลงสิ่งที่ผู้เรียนต้องปฏิบัติ ไว้ในที่เปิดเผยและมอบหมายครูเวรต้องทำการอบรมผู้เรียนให้ซึมซับเป็นไปตามอัตลักษณ์ เอกลักษณ์ ของสถานศึกษาอย่างต่อเนื่อง

 5. ภายหลังที่นำสู่การปฏิบัติไปได้ระยะหนึ่งมอบหมายให้ครูประจำชั้นทำการตรวจสอบ ทบทวนคุณลักษณะของผู้เรียนตามตัวชี้วัดที่กำหนดทุกด้าน ภาคเรียนละ 1 ครั้ง

 6. ทำการประเมินผลการดำเนินงานการขับเคลื่อนอัตลักษณ์ และเอกลักษณ์ที่เกิดกับผู้เรียน เมื่อสิ้นปีการศึกษาและทำการสรุปเป็นรายด้านประเมินความพึงพอใจในการขับเคลื่อนอัตลักษณ์และเอกลักษณ์กับผู้เกี่ยวข้องทุกฝ่ายเมื่อสิ้นปีการศึกษา

 7. รายงานผลการประเมินอัตลักษณ์ เอกลักษณ์และความพึงพอใจให้หน่วยงานที่เกี่ยวข้องและสาธารณชนทราบ

**โครงการ/กิจกรรมที่สนับสนุนอัตลักษณ์ เอกลักษณ์**

|  |  |
| --- | --- |
|  | **โครงการ/กิจกรรมที่สนับสนุน** |
| **อัตลักษณ์** แรกพบนบไหว้ | โครงการอบรมมารยาทไทย |
| **เอกลักษณ์** โรงเรียนส่งเสริมคุณธรรม | โครงการพัฒนาคุณธรรมจริยธรรม( 5 ห้องชีวิต)กิจกรรมนั่งสมาธิกิจกรรมสวดมนต์เย็นวันศุกร์กิจกรรมทำบุญในวันสำคัญทางศาสนากิจกรรมบวชภาคฤดูร้อน |

**แนวทางดำเนินงานขับเคลื่อนอัตลักษณ์ในระดับห้องเรียนและระดับสถานศึกษา**

***ระดับห้องเรียน***

| **กิจกรรม** | **วิธีดำเนินการ** | **ผู้รับผิดชอบ** |
| --- | --- | --- |
| กิจกรรมฝึกฝนการไหว้และมารยาท | -ฝึกฝนการไหว้และมารยาทในห้องเรียน-ครูเวรประจำวัน สังเกตพฤติกรรมกระตุ้น ให้กำลังใจ - คัดเลือกนักเรียนดีเด่นมอบเกียรติบัตร | ครูประจำชั้นครูเวรประจำวัน |
| โครงการพัฒนาคุณธรรมจริยธรรม | จัดกิจกรรม 5 ห้องชีวิต | ครูผู้รับผิดชอบโครงการ |

***ระดับสถานศึกษา***

1. ผู้รับผิดชอบกิจกรรม /โครงการ ประสานงานกับครูประจำชั้นในการดูแล กำกับการฝึกฝนให้เกิดพฤติกรรมตามตัวชี้วัด
2. ผู้รับผิดชอบกิจกรรม /โครงการ เป็นรับผิดชอบในการประเมินกิจกรรม โครงการ รายงานผลให้ผู้อำนวยการโรงเรียนทราบ ภาคเรียนละ 1 ครั้ง
3. ผู้รับผิดชอบกิจกรรม /โครงการ รายงานข้อมูลให้ฝ่ายประกันคุณภาพทราบ เมื่อสิ้นปีการศึกษา
4. ผู้อำนวยการโรงเรียน หรือผู้ที่ได้รับมอบหมาย กำกับติดตาม นิเทศ กิจกรรมอย่างน้อยภาคเรียนละ 1 ครั้ง
5. ผู้รับผิดชอบงานประกันคุณภาพ สรุปผลการดำเนินงานตามอัตลักษณ์ ของสถานศึกษา ในรายงานประจำปี แจ้งต้นสังกัดทราบ

**แบบประเมินอัตลักษณ์ “แรกพบนบไหว้”**

ชื่อผู้รับการประเมิน...............................................................ชั้น..............เลขที่...............

**คำชี้แจง** แบบประเมินนี้ใช้ประเมินพฤติกรรมผู้เรียน **“แรกพบนบไหว้”** ที่สอดคล้องกับอัตลักษณ์ของ
 โรงเรียน

**ตอนที่ 1** ผู้ประเมิน 🗆นักเรียน 🗆ครู 🗆ผู้ปกครอง

**ตอนที่ 2** ทำเครื่องหมาย 🗸 ลงในช่องให้ตรงกับการปฏิบัติของนักเรียน

|  |  |  |
| --- | --- | --- |
| **ที่** | **ประเด็นการประเมิน** | **รายการปฏิบัติ** |
| **ดีเยี่ยม** | **ดีมาก** | **ดี** | **พอใช้** | **ปรับ****ปรุง** |
| 1 | มีสัมมาคารวะ ต่อครู ผู้ใหญ่ พ่อแม่ และบุคคลทั่วไป โดยการไหว้ พร้อมกับกล่าวทักทาย  |  |  |  |  |  |
| 2 | รู้จักแสดงความเคารพด้วยการไหว้ตามแบบอย่างวัฒนธรรมไทย |  |  |  |  |  |
| 3 | มีกริยามารยาทในการยืน การเดิน การนั่ง ที่สุภาพเรียบร้อยตามแบบอย่างวัฒนธรรมไทย |  |  |  |  |  |
| 4 | มีวาจาสุภาพ รู้จักกล่าวขอบคุณ ขอโทษ ตามโอกาส |  |  |  |  |  |
| 5 | ใช้คำพูดที่ส่อถึงการมีสัมมาคารวะ ไม่พูดคำหยาบหรือใช้คำที่ไม่เหมาะสม |  |  |  |  |  |
| 6 | มีรอยยิ้มที่เต็มใจให้เสมอหลังไหว้และกล่าวคำทักทาย |  |  |  |  |  |
| 7 | ไหว้และกล่าวคำทักทายโดยที่ไม่ต้องบอก  |  |  |  |  |  |
| ค่าเฉลี่ย  |  |

ข้อเสนอแนะอื่นๆ(ถ้ามี).........................................................................................................................................

..............................................................................................................................................................................

**แบบประเมินเอกลักษณ์ “โรงเรียนส่งเสริมคุณธรรม”**

ชื่อผู้รับการประเมิน...............................................................ชั้น..............เลขที่...............

**คำชี้แจง** แบบประเมินนี้ใช้ประเมินผู้เรียน ในการเข้าร่วมกิจกรรมที่สอดคล้องกับเอกลักษณ์ของโรงเรียน

ให้ทำเครื่องหมาย 🗸 ลงในช่องให้ตรงกับการปฏิบัติของนักเรียน

| **ที่** | **ประเด็นการประเมิน** | **วิธีการประเมิน** | **คะแนนที่ได้** |
| --- | --- | --- | --- |
| 1 | * นักเรียนเข้าร่วมการโครงการพัฒนาคุณธรรมจริยธรรมและสามารถนำมาใช้ประโยชน์ได้อย่างเต็มที่ (5 คะแนน)
* นักเรียนเข้าร่วมการโครงการพัฒนาคุณธรรมจริยธรรมและสามารถนำมาใช้ประโยชน์ได้ (4 คะแนน)
* นักเรียนเข้าร่วมการโครงการพัฒนาคุณธรรมจริยธรรม (3 คะแนน)
* นักเรียนไม่ได้เข้าร่วมการโครงการพัฒนาคุณธรรมจริยธรรม แต่ได้ปฏิบัติกิจกรรมอื่นชดเชย (2 คะแนน)
* นักเรียนไม่ได้เข้าร่วมการโครงการพัฒนาคุณธรรมจริยธรรม (1 คะแนน)
 | * สังเกต
* สอบถาม
* ตรวจแบบบันทึก
 |  |
| 2 | * นักเรียนนั่งสมาธิเป็นกิจวัตรประจำวันอย่างน้อยวันละ 5-10 นาที และบอกความหมายและประโยชน์ของสมาธิได้ (5 คะแนน)
* นักเรียนนั่งสมาธิอย่างน้อย 5 วันต่อสัปดาห์ วันละ 5-10 นาที และบอกความหมายและประโยชน์ของสมาธิได้ (4 คะแนน)
* นักเรียนนั่งสมาธิอย่างน้อย 3 วันต่อสัปดาห์ วันละ 5-10 นาที และบอกความหมายและประโยชน์ของสมาธิได้ (3 คะแนน)
* นักเรียนนั่งสมาธิอย่างน้อย 2 วันต่อสัปดาห์ วันละ 5-10 นาที และบอกความหมายและประโยชน์ของสมาธิได้ (2 คะแนน)
* นักเรียนนั่งสมาธิอย่างน้อย 2 วันต่อสัปดาห์ วันละ 5-10 นาที (1 คะแนน)
 | * สังเกต
* สอบถาม
* ตรวจแบบบันทึก
 |  |
| 3 | * นักเรียนเข้าร่วมกิจกรรมสวดมนต์เย็นวันศุกร์ ร้อยละ 80 ขึ้นไป (5 คะแนน)
* นักเรียนเข้าร่วมกิจกรรมสวดมนต์เย็นวันศุกร์ ร้อยละ 70 ขึ้นไป (4 คะแนน)
* นักเรียนเข้าร่วมกิจกรรมสวดมนต์เย็นวันศุกร์ ร้อยละ 60 ขึ้นไป (3 คะแนน)
* นักเรียนเข้าร่วมกิจกรรมสวดมนต์เย็นวันศุกร์ ร้อยละ 50 ขึ้นไป (2 คะแนน)
* นักเรียนเข้าร่วมกิจกรรมสวดมนต์เย็นวันศุกร์ น้อยกว่าร้อยละ 50 (1 คะแนน)
 | * สังเกต
* สอบถาม
* ตรวจแบบบันทึก
 |  |
| 4 | * นักเรียนเข้าร่วมกิจกรรมทำบุญวันสำคัญทางศาสนา ร้อยละ 80 ขึ้นไป (5 คะแนน)
* นักเรียนเข้าร่วมกิจกรรมทำบุญวันสำคัญทางศาสนา ร้อยละ 70 ขึ้นไป (4 คะแนน)
* นักเรียนเข้าร่วมกิจกรรมทำบุญวันสำคัญทางศาสนา ร้อยละ 60 ขึ้นไป (3 คะแนน)
* นักเรียนเข้าร่วมกิจกรรมทำบุญวันสำคัญทางศาสนา ร้อยละ 50 ขึ้นไป (2 คะแนน)
* นักเรียนเข้าร่วมกิจกรรมทำบุญวันสำคัญทางศาสนา น้อยกว่าร้อยละ 50 (1 คะแนน)
 | * สังเกต
* สอบถาม
* ตรวจแบบบันทึก
 |  |
| 5 | * นักเรียนเข้าร่วมกิจกรรมบวชภาคฤดูร้อนหรือเนกขัมปฏิบัติ อย่างน้อยปีละ 1 ครั้งและสามารถนำมาใช้ในชีวิตประจำวันได้ พร้อมทั้งเชิญชวนคนอื่นมาปฏิบัติด้วย (5 คะแนน)
* นักเรียนเข้าร่วมกิจกรรมบวชภาคฤดูร้อนหรือเนกขัมปฏิบัติ อย่างน้อยปีละ 1 ครั้งและสามารถนำมาใช้ในชีวิตประจำวันได้ (4 คะแนน)
* นักเรียนเข้าร่วมกิจกรรมบวชภาคฤดูร้อนหรือเนกขัมปฏิบัติ อย่างน้อยปีละ 1 ครั้ง (3 คะแนน)
* นักเรียนไม่ได้เข้าร่วมกิจกรรมบวชภาคฤดูร้อนหรือเนกขัมปฏิบัติ อย่างน้อยปีละ 1 ครั้ง แต่ได้ปฏิบัติกิจกรรมอื่นชดเชย (2 คะแนน)
* นักเรียนไม่ได้เข้าร่วมกิจกรรมบวชภาคฤดูร้อนหรือเนกขัมปฏิบัติ (1 คะแนน)
 | * สังเกต
* สอบถาม
* ตรวจแบบบันทึก
 |  |
| ค่าเฉลี่ย  | - |  |

ลงชื่อ..........................................ผู้ประเมิน

 (......................................)

 ครูประจำชั้น